O plimbare lejeră prin portul turistic din Mangalia este o idee bună dacă ai ajuns pe litoralul românesc. Modernizat în ultimii ani, portul este gazda ideală pentru ambarcațiuni relativ mici de până în 18 metri lungime și pentru turiști deopotrivă. Tot de aici, se organizează excursii pe mare înspre căteva dintre stațiunile cele mai apropiate. Dincolo de cele cateva restaurante și terase cu vedere la mare și cu o ofertă variată de mâncăruri pescărești, cateva dintre atracțiile portului sunt reprezentate de farul genovez, plaja Mangalia si parcul Mangalia aflate în apropiere.